


Sinteza obiecțiilor și propunerilor (recomandărilor) 
La poiectul hotărârii de Guvern cu privire la aprobarea Regulamentului privind importul de animale de reproducție  de rasă pură din speciile ovină și caprină
	Nr. d/o
	Participantul la avizare (expertizare)/
consultare publică
	Conținutul obiecției/ 
propunerii (recomandării)
	Argumentarea 
autorului proiectului

	
	
	Consultarea publică
	

	1
	Institutul  Național de Cercetări Aplicative în Agricultură și Medicină Veterinară
( nr.709 din 17.11.2025)
	Regulamentul conţine 2 capitole şi 8 anexe şi are ca scop determinarea acţiunilor ce trebuie întreprinse pentru importul animalelor de reproducere şi materialului germinativ provenit de la acestea în Republica Moldova în conformitate cu prevederile art. 59 din Legea zootehniei nr. 213/2022 şi corespund poziţiilor tarifare din Nomenclatura combinată a mărfurilor, aprobată prin Legea nr. 172/2014.
1. În capitolul I sunt redate dispoziţii generale stipulate în 10 puncte, care prevăd că Agenţia Naţională pentru Siguranţa Alimentelor este Organul de Stat care acceptă importul animalelor de reproducere şi a materialului germinativ provenit de la acestea, în baza cererii scrise conform modelelor din anexa 1 pentru speciile bovine, ovine, caprine, ecvine şi pentru porcine conform anexei 2
2.  ( modelul 1- pentru animale de reproducere) şi (modelul 2 pentru material germinativ), depuse pe suport de hârtie sau electronic de către:
· societăţile de ameliorare în cazul bovinelor, ovinelor, caprinelor şi ecvinelor;
· exploataţiile de ameliorare în cazul speciei porcină de rasă pură sau hibrizi;
· autoritatea competentă pentru ameliorare în cazul speciilor bovină, ovină, caprine şi ecvină; .
· centrul de colectare /depozitare a materialului seminal pentru importul de animale de reproducere şi material germinativ. .
· echipa de colectare/de producere a embrionilor pentru importul de material germinativ;
· federaţia ecvistă naţională care gestionează cai pentru concursuri;
· persoane juridice ce prestează servicii de importator.
Tot în acest capitol sunt indicate documentele, datele, certificatele de însoţire a cererii pentru importul animalelor de reproducere ăi materialului germinativ provenit de la acestea.
3. în capitolul 2 sunt redate dispoziţii speciale pentru importul animalelor de reproducere şi anume:
· obţinerea dreptului de import a animalelor de reproducere;
· cerinţele privind livera circulaţie a animalelor de reproducere importate;
· obligaţiunile importatorului faţă de serviciul vamal;
· efectele nerespectării de către importator a cerinţelor privind importul animalelor de reproducere conform titlului III din Codul Vamal nr. 95/2021.
în rezultatul studierii Proiectului HG „Cu privire la aprobarea Regulamentului privind importul de animale de reproducere şi material germinativ provenit de la acestea sau depistat unele grşeli de numerotaţie (p.4.3 se repetă).
în punctul 4.3(4,4) ar fi necesar de adăugat după virgulă „pentru importul de animale de reproducţie” şi de material seminal de la aceştea.

	Se acceptă, obiecțiile au fost luate în considerație.


	2
	Agenția Națională Pentru Siguranța Alimentelor
(nr. 05-6362 din 24. 11. 2025)
	La etapa de definitivare a proiectului de hotărâre se vor lua în considerare prevederile Legii 196/2024 privind sănătatea animală și a Normei sanitar veterinare privind autorizarea unităților și circulația materialului germinativ provenit de la anumite animale terestre deținute aprobată prin Hotărârea Guvernului nr.418/2025 Ulterior, în cadrul procesului de avizare Agenția va veni cu propuneri asupra proiectului definitivat.
	Se acceptă

	3.
	Demersul Nr. 10-07/3050 din 10.11.2025
	Prin prezenta, Ministerul Agriculturii și Industriei Alimentare remite spre consultare proiectul de hotărâre de Guvern cu privire la aprobarea Regulamentului privind importul de animale de reproducere și material germinativ provenit de la acestea. Termen-limită de prezentare a avizelor: 10 zile lucrătoare.
	Solicitarea a fost trasnsmisă către:
1. Asociația Obștească „Asociația Fermierilor – Producători de Lapte” 
2. Asociația Obștească „MIOBILACT” 
3.  Asociația Producătorilor de Carne de Porc 
4. Federația Națională a Crescătorilor de Ovine și Caprine din Republica Moldova 
5. Federația Națională Crescătorilor de Ovine și Caprine pentru Carne și Lapte 
6. Asociația Patronală Asociația Națională a Producătorilor de Lapte și Produse Lactate “Lapte”
7. Federația Națională Sportivă din Republica Moldova 
Avizele, pînă în present nu au recepționate.

	
	
	Avizarea
	

	1
	Ministerul Afacerilor Externe (nr. DI/3/041.1-13675 din 29. 12. 2025)
	Comunică lipsa de obiecții și propuneri
	

	2
	Ministerul Sănătății (nr. 09/24 din 06.01.2026)
	Comunică lipsa de obiecții și propuneri
	

	3
	Grupului de lucru al Comisiei de stat pentru reglementarea activității de întreprinzător 
(nr. 38-78-278 din 14 01.2026)
	Proiectul se susține cu obiecții și recomandări.
	

	
	
	Comentarii, recomandări:

    Proiectul Regulamentului privind importul animalelor de reproducție și materialului germinativ provenit de la acestea (proiectul) prevede, că Agenția Națională pentru Siguranța Alimentelor acceptă importul animalelor de reproducție și a materialului germinativ provenit de la acestea, în baza cererii depuse pe suport de hârtie sau electronic, înainte de introducerea în țară (p.4). 
      Prevederile respective, cât și prevederile punctelor 5-13 (anexarea unor acte la cerere (p.5), termenul de examinare a actelor de către Agenție (p.7), întocmirea raportului de evaluare cu înaintarea propunerilor de emiterea ordinului prin care se acceptă importul (p.8.2), refuzul acceptării (p.8.32), prelungirea termenului de examinare (p.9), acceptarea tacită (p.10)) vor genera un act permisiv și nu se acceptă. În acest context, menționăm că Legea nr. 160/2011 prevede în calitate de principiul de bază reglementarea materială şi procedurală prin acte legislative a condițiilor şi a procedurilor de reglementare prin autorizare a activității de întreprinzător (lit. d) al art. 5). 
    Totodată, nici Regulamentul (CE) nr. 874/961 , nici Directiva 94/28/CE a Consiliului2 nu prevede așa procedură. Se recomandă de reformulat prevederile respective, inclusiv anexele nr. 1 și 2, fiind stabilită procedura de notificare a importului prin utilizarea sistemelor informaționale existente și efectuarea verificărilor respective la posturile de control la frontieră. 
	Se acceptă
Prevederile privind procedura unui act permisiv au fost excluse.

	
	
	      Prevederile p. 18 din proiect stabilesc, că dovada prevăzută la subpct. 17.1 constă într-un certificat eliberat de Agenție sau societatea de ameliorare care tine registrul genealogic. Prevederile respective, de asemenea vor genera un act permisiv, nu se acceptă și necesită a fi excluse. Recomandare valabilă și pentru p. 19 referitor la certificatul eliberat de medicul veterinar. Se recomandă de reformulat prevederile p. 17, fiind substituite cuvintele „un document, care să demonstreze” cu cuvintele „o declarație pe propria răspundere”. 
	Se acceptă

	
	
	     Anexele la proiect prevăd aplicarea ștampilei (L.Ș.) și abordarea respectivă nu se acceptă, deoarece obligativitatea deținerii ștampile a fost anulată.
	Se acceptă

	
	
	Nota de fundamentare se susține cu obiecții și recomandări.
Comentarii, recomandări:
• Condițiile ce au impus elaborarea proiectului actului normativ 
   La sub punctului 2.2 informația referitor la probleme nu este relevantă, deoarece se menționează lipsa unui instrument de soluționare a problemei și cauzele problemei. Astfel, se recomandă de expus clar și concis problema/problemele, care să reiasă din prevederile proiectului. De asemenea, la acest sub punct se va descrie cum sunt afectate părțile interesate de problema/problemele reformulate. 
	Se acceptă, În Nota de fundamentare au fost effectuate redactări.

	
	
	• Obiectivele urmărite şi soluțiile propuse 
   La acest compartiment, de asemenea informația referitor la obiectiv/obiective nu este relevantă, deoarece se referă la instrumente de soluționare a problemei. Menționăm, că prevederile proiectului vor genera acte permisive și nu se acceptă. Astfel, după modificarea proiectului, fiind substituită procedura de obținere a unui act permisiv cu procedura de notificare/declarare, compartimentul respectiv va necesita modificări corespunzătoare.
	Se acceptă

	
	
	• Avizarea și consultarea publică a proiectului actului normativ 
   La acest compartiment se recomandă de prezentat informație referitor la organizarea consultărilor publice a proiectului și Notei de fundamentare cu reprezentanții mediului de afaceri, fiind expuse rezultatele acestor consultări.
	Se acceptă

	4
	Agenția Națională pentru Siguranța Alimentelor
(nr. 05-149 din 13.01. 2026)
	1. Regulamentul (CE) nr. 874/96 reglementează perceperea drepturilor de import doar pentru ovine și caprine, celelalte specii de animale, precum și materialul germinativ provenit de la acestea nu sunt menționate în Regulamentul transpus.
	 Se acceptă 

	
	
	2. La pct.3 din Regulament, se consideră oportun revizuirea noțiunii de femele de reproducere de rasă pură, luând în considerație faptul că Regulamentul transpus face referire doar la ovine și caprine, sintagma „în vârstă de cel mult patru ani” urmează a fi ajustată și pentru alte specii de animale menționate în proiect, bovine și ecvidee.
	Se acceptă 


	
	
	3. La pct.15 sintagma „cu excepția situației în care importurile au loc în scop de sacrificare a animalelor” nu este relevantă în raport cu denumirea proiectului, care face referire la animalele de reproducție și nu pentru cele destinate sacrificării.
	Se acceptă 
 În proiect au fost efectuate modificări conform obiecțiilor înaintate de către Serviciul Vamal din cadrul Ministerului Finanțelor (demersal nr. 09/2-03/21/31 din 13.01.2026).

	
	
	4. Proiectul prevede o serie de acțiuni ce urmează a fi efectuate de către importator în raport cu Serviciul vamal (prezentarea documentelor, declarații, taxe), prin urmare pct.2 din proiectul de hotărâre se va reformula după cum urmează „Controlul asupra executării prezentei hotărâri se pune în sarcina Agenţiei Naţionale pentru Siguranţa Alimentelor și a Serviciului vamal al Republicii Moldova ”.
	Se acceptă

	
	
	5. În proiect nu se menționează mecanismul în cazul în care animalele ce urmează a fi importate, fiind la frontieră nu sunt însoțite de tot setul de documente necesare prevăzute la pct.5, prin urmare proiectul se va completa cu prevederi noi ce reglementează astfel de situații, și faptul dacă aceste animale pot fi importate pentru creștere sau sacrificare.
	 
În urma definitivării proiectului, prevederile ce țin de procedura administrative privind acceptarea importului de animale și a materialului germinative de către Agenția pentru Siguranța Alimentelor au fost excluse, în conformitate cu obiecțiilor Grupului de lucru al Comisiei de stat pentru reglementarea activității de întreprinzător (demersal nr. 38-78-278 din 14 01.2026).


	
	
	6. La pct.4 depunerea cererii în format electronic necesită a fi autentificată prin intermediul semnăturii electronice sau mobile, pct.4 se va completa cu prevederile corespunzătoare.
	Exlicațiile privind imposibilitatea de a lua în considerație obiecțiile înaintate, au fost date la pct.5


	
	
	7. Proiectul de hotărâre nu menționează dacă animalele de reproducție și materialul germinativ provenit de la acestea este importat din țările membre ale UE sau din alte țări
	Exlicațiile privind imposibilitatea de a lua în considerație obiecțiile înaintate, au fost date la pct.5


	
	
	8. Pct.8 urmează a fi reformulat după cum urmează „8. În urma examinării cererii Agenția va informa solicitantul privind: 
8.1 necesitatea completării dosarului, în cazul în care acesta nu este complet; 
8.2 acceptul importului de animale de reproducție și a materialului germinativ provenit de la acestea; 
8.3 refuzul acceptării, în cazul în care dosarul este incomplet sau genul de activitate pe care o desfășoară solicitantul nu este unul corespunzător.”
	Exlicațiile privind imposibilitatea de a lua în considerație obiecțiile înaintate,  au fost date la pct.5


	
	
	9. La pct.6 din Regulament se va revede formularea sintagmei „masculii de reproducție de rasă pură din specia bovină acceptați pentru însămânțare artificială” având în vedere că se menționează în continuare despre materialul seminal provenit de la aceștia.
	Exlicațiile privind imposibilitatea de a lua în considerație obiecțiile  înaintate, au fost date la pct.5


	
	
	10. În modelul de cerere din anexa nr.1 nu se regăsesc animalele din specia „Bivoli”, în schimb aceste animale se regăsesc la pct.2 din Regulament, se va ajusta corespunzător.
	Se acceptă , specia bivoli a fost excusă.
Explicațiile privind includerea și altor specii de animale de cât cele reglementate de Reg.874/96, au fost date la pct.1


	5
	Centrul de Armonizare a Legislației
(nr. 31/02-126-203  din 13.01. 2026)
	a) Analiza comparativă a transpunerii Regulamentului (CE) nr. 874/96 
În ceea ce privește transpunerea Regulamentului (CE) nr. 874/96, menționăm cu titlu general că, proiectul național reieșind din obiectul său specific de reglementare și scopul urmărit, asigură transpunerea actului UE, creând mecanismul național de acceptare pentru import a animalelor de reproducție și a materialului germinativ. Astfel, pct. 2 din Anexa proiectului național determină categoria de animale de reproducție și a materialului germinativ provenit de la acestea introduse în țară, cărora se percepe drepturile de import astfel cum prevede art. 1 din Regulamentul (CE) nr. 874/96. În conformitate cu art. 2 din Regulamentul (CE) nr. 874/96, Anexa la proiectul național, la pct. 16 - 20, reflectă dispoziții speciale pentru importul animalelor de reproducție aplicate la intrarea în țară.
	       În urma definitivării proiectului, prevederile ce țin de procedura administrative privind acceptarea importului de animale și a materialului germinative de către Agenția pentru Siguranța Alimentelor au fost excluse, în conformitate cu obiecțiilor Grupului de lucru al Comisiei de stat pentru reglementarea activității de întreprinzător (demersal nr. 38-78-278 din 14 01.2026)
      Astfel, în varianta definitivată a proiectului se regăsesc doar prevederile ce transpun Regulamentul (CE) nr. 874/96


	
	
	b) Observații de compatibilitate cu Regulamentul (CE) nr. 874/96
 Atragem atenția că, actul UE se referă la importurile de animale de reproducere de rasă pură din speciile ovină și caprină provenind din țări terțe, ori proiectul național a extins aplicabilitatea acestor norme și asupra altor specii, precum cabaline, bovine, bubaline și porcine. Cu referire la aceste specii de animale, constatăm că, la moment, nu există acte UE speciale care să reglementeze importul acestora din state terțe, aplicându-se prevederile generale din Regulamentul (UE) 2016/1012 al Parlamentului European și al Consiliului din 8 iunie 2016 privind condițiile zootehnice și genealogice aplicabile ameliorării animalelor de reproducție de rasă pură, a porcilor de reproducție hibrizi și a materialului germinativ provenit de la acestea, comerțului cu acestea și introducerii lor în Uniune, transpus în legislația națională prin Legea zootehniei nr. 213/2022. În context, se impune reexaminarea proiectului național în vederea limitării obiectului de reglementare doar la speciile de ovină și caprină în acord cu actul UE.
	Se acceptă


	
	
	c) Prevederi ale Regulamentului (CE) nr. 874/96 neaplicabile 
Art. 3 din actul UE, care reflectă dispoziții finale nu se supune transpunerii.
	

	
	
	IV. Concluzii 
Ca urmare a expertizei de compatibilitate realizate, se va reexamina proiectul național prin prisma celor expuse supra
	

	6
	Ministerul Finanțelor (nr.09/2-03/21/31 din 13.01.2026)
	1. La punctul 2 din Regulamentul privind importul animalelor de reproducție și materialului germinativ provenit de la acestea, tabelul va avea următorul cuprins: 
	Codul NC
	Denumirea mărfurilor

	0101 21 000
	Cai reproducători de rasă pură

	,0102 21
	Bovine reproducători de rasă pură

	0102 31 000
	Bivoli reproducători de rasă pură

	0103 10 000
	Porcine reproducători de rasă pură

	0104 10 100
	Ovine reproducători de rasă pură

	0104 20 100
	Caprine reproducători de rasă pură

	0511 10 000
	Spermă de bovine

	0511 99 850
	Spermă, ovule, embrioni de bivoli, de porcine, de ovine sau de caprine, recunoscute ca reproducători de rasă pură




	Se acceptă, lista speciilor de animale a fost reexaminată și s-au exclus speciile care nu se regăsesc în Reg.874/96

	
	
	2. Punctul 14 se propune a fi exclus deoarece este inoportun, or, conform prevederilor legale, drepturile de import se percep pentru toate mărfurile declarate pentru plasarea în liberă circulație (import).
	Se acceptă

	
	
	3. În vederea racordării la prevederile pct. 6 al Regulamentului privind modul de trecere a frontierei de stat a mărfurilor supuse controlului de către Agenția Națională pentru Siguranța Alimentelor, aprobat prin Hotărârea Guvernului nr. 938/2018, la punctul 15 din proiect se propune următorul cuprins: „15. Punerea în liberă circulație a animalelor de la pozițiile tarifare menționate la pct.2, se permite după prezentarea Serviciului Vamal a deciziei pozitive privind mărfurile controlate de Agenție.”
	Se acceptă.
În urma definitivării proiectului pct. 15 a devenit pct.4

	
	
	4. pct. 16 va avea următorul cuprins: „16. Importatorul prezintă Serviciului Vamal o declarație scrisă, care va garanta că animalul plasat în liberă circulație nu va fi sacrificat în termen de douăsprezece luni de la data vămuirii, cu excepția cazurilor de forță majoră.”. În acest context considerăm oportun stabilirea unui model exact cu privire la declarația scrisă.
	Se acceptă 
   În urma definitivării proiectului pct. 16- a devenit pct.5
     În proiect au fost incluse modele de declarații pe propria răspundere pentru fiecare din situațiile solicitate.

	7
	Ministerul Dezvoltării Economice și Digitalizării 
(nr.03-148 din 19.01.2026)
	La pct. 4 norma stabilește că „Agenția Națională pentru Siguranța Alimentelor acceptă importul animalelor de reproducție și a materialului germinativ provenit de la acestea, în baza cererii depuse pe suport de hârtie sau electronic, înainte de introducerea în țară”. Norma prenotată va genera un act permisiv. În acest context, menționăm prevederile art. 5, lit. d) al Legii nr. 160/2011 privind reglementarea prin autorizare a activității de întreprinzător, care stabilesc în calitate de principiul de bază reglementarea materială şi procedurală prin acte legislative a condițiilor şi a procedurilor de reglementare prin autorizare a activității de întreprinzător. 
	Se acceptă
     În urma definitivării proiectului, prevederile ce țin de procedura administrative privind acceptarea importului de animale și a materialului germinative de către Agenția pentru Siguranța Alimentelor au fost excluse, în conformitate cu obiecțiilor Grupului de lucru al Comisiei de stat pentru reglementarea activității de întreprinzător (demersal nr. 38-78-278 din 14 01.2026).


	
	
	Obiecția este valabilă și la (pct. 5 – pct. 13). Concomitent, se recomandă reformularea normelor la care este expusă obiecția, inclusiv Anexele nr. 1 și nr. 2, fiind stabilită procedura de notificare a importului prin utilizarea sistemelor informaționale existente și efectuarea verificărilor respective la posturile de control la frontieră.
	Se acceptă

	
	
	La pct. 18 norma prevede că „Dovada prevăzută la subpct. 17.1 constă într-un certificat eliberat de Agenție sau societatea de ameliorare care ține registrul genealogic”. Norma respectivă, de asemenea, va genera un act permisiv și în acest sens, necesită a fi modificată.
	Se acceptă

	
	
	Obiecția valabilă și la pct. 19 în partea ce ține de certificatul eliberat de medicul veterinar.
	Se acceptă

	
	
	Privitor la Anexele din proiect, menționăm că aceste urmează a fi modificate prin prisma eliminării obligativității aplicării ștampilei, dat fiind faptul că întreprinderile și întreprinzătorii nu sunt obligați să dețină și să aplice ștampila proprie pe înscrisuri de orice natură, conform art.3 pct.5 din Legea nr.845/1992 cu privire la antreprenoriat și întreprinderi.
	Se acceptă

	8
	Agenția Națională pentru Siguranța Alimentelor la data de 09.02.2026
	A luat act
	

	9
	Ministerul Afacerilor Externe la data de 09.02.2026 
	Comunică lipsa de obiecții și propuneri
	

	10

	 Minsterul Finanțelor (nr. 09/2-09/74 din 10.02.2026)
	1. Denumirea Capitolului II, cuvintele ,,aplicate la intrarea în țară” se vor exclude sau va fi revizuită denumirea acestuia, deoarece capitolul dat include acțiuni procedurale ulterioare intrării animalelor pe teritoriul vamal.
	Se acceptă 

	
	
	2. La punctul 6, cuvântul ,,deținătorul” se va substitui cu cuvântul ,,importatorul”.
	Se acceptă

	
	
	3. [bookmark: _Hlk221632387]Punctul 7 va avea următorul cuprins: ,,7. Nerespectarea cerinței privind perioada de douăsprezece luni, stabilită la pct. 5, cu excepția cazurilor prevăzute la subpct.6.2, se consideră că animalele de reproducție de rasă pură fac parte din categoria animalelor importate pentru sacrificare, fapt ce duce la apariția datoriei vamale în conformitate cu prevederile Codului vamal”.
	Se acceptă

	
	
	Expertizarea
	

	1.
	Centrul Național Anticorupție (Nr.06/2/2224 din 09.02.2026)
Raportul de Expertiză nr.EHG26/11176 din 09.02.2026
	III. Concluzia expertizei 
Proiectul de hotărâre a Guvernului cu privire la aprobarea Regulamentului privind importul de animale de reproducție de rasă pură a fost elaborat de Ministerul Agriculturii şi Industriei Alimentare. 
Autorul a prezentat Sinteza avizelor parvenite în cadrul procesului de consultare publică a proiectului de către autoritățile responsabile de implementarea prevederilor conţinute în proiect/instituţiilor interesate, fapt ce denotă aspectul definitivat al acestuia și întrunirea condițiilor stabilite de prevederile art.36 al Legii nr.100/2017, coroborat cu art.28 al Legii nr.82/2017 - pentru efectuarea expertizei anticorupție. 
În procesul de promovare a proiectului, au fost respectate rigorile de asigurare a transparenţei decizionale statuate de prevederile art.8 lit.b) al Legii nr. 239-XVI din 13 noiembrie 2008 privind transparenţa în procesul decizional. 
Nota de fundamentare a proiectului a fost întocmită cu respectarea exigențelor de tehnică legislativă statuate de prevederile art.30 lit.a)-f) al Legii cu privire la actele normative nr.100 din 22 decembrie 2017. 
Implementarea prevederilor propuse, poate contribui la realizarea interesului public vizat de proiect, fapt care nu este în detrimentul interesului public general (în sensul prevăzut în Legea integrităţii nr. 82 din 25 mai 2017)
	

	2.
	Ministerul Justiției (Nr.04/2-1601 din 13.02.2026)
	În context, semnalăm că obiectul de reglementare al Regulamentului (CE) nr. 874/96 îl constituie importurile de animale de reproducere de rasă pură din speciile ovină şi caprină provenind din ţări terţe, pe când proiectul propus se referă la animale de reproducție de rasă pură din toate speciile. Observație similară a fost invocată și de către Centrul de Armonizare a Legislației și Agenția Națională pentru Siguranța Alimentelor, însă argumentele autorului proiectului în acest sens, relevate în tabelul de sinteză a obiecțiilor, nu sunt suficient de concludente. Prin urmare, este necesară revizuirea denumirii și a obiectului de reglementare al proiectului Regulamentului, în cazul în care se presupune transpunerea fidelă a prevederilor Regulamentului (CE) nr. 874/96.
	[bookmark: _Hlk220671597]Se acceptă în urma redactării Proiectul va fi redenumit, în felul următor: Regulamentul privind importul animalelor de reproducție de rasă pură din speciile ovină și caprine.


	
	
	Pe plan redacțional, sub aspectul respectării normelor de tehnică legislativă, sunt de semnalat următoarele observații și sugestii: La proiectul hotărârii: 
La pct. 1, întru corectitudinea redactării, cuvintele „conform anexei” se vor substitui cu textul „ (se anexează)”.
	Se acceptă

	
	
	La pct. 3, din proiectul hotărârii, se va ține cont că, potrivit art. 56 alin. (1) din Legea nr. 100/2017 cu privire la actele normative, actele normative intră în vigoare peste o lună de la data publicării în Monitorul Oficial al Republicii Moldova 1 sau la data indicată în textul actului normativ, care nu poate fi anterioară datei publicării. Totodată, alin. (3) al acestui articol dispune că intrarea în vigoare a actelor normative poate fi stabilită pentru o altă dată doar în cazul în care se urmăreşte protecţia drepturilor şi libertăţilor fundamentale ale omului, realizarea angajamentelor internaţionale ale Republicii Moldova, conformarea cadrului normativ hotărârilor Curţii Constituţionale, eliminarea unor lacune din legislație sau contradicţii între actele normative ori dacă există alte circumstanțe obiective. În acest sens, este necesară completarea notei de fundamentare cu argumentele pertinente.
	Se aceptă, în Nota de Fundamentare la compartimentul „3.1. Principalele prevederi ale proiectului și evidențierea elementelor noi” s-a introsus comentarii privind termenul de intrare în vigoare.

	
	
	La proiectul Regulamentului: 
Denumirea, pct. 1 și 3 se vor revizui în vederea limitării obiectului de reglementare doar la speciile de ovină și caprină conform prevederilor Regulamentului (CE) nr. 874/96.
	Se acceptă, denumirea și prevederile proiectului au fost redactate. 

	
	
	La pct. 4, se vor lua în considerare prevederile art. 20 alin. (11) din Legea nr. 221/2007 privind activitatea sanitară veterinară, conform cărora „Circulația pe teritoriul Republicii Moldova a animalelor vii și a materialului germinativ de origine animală se realizează cu respectarea prevederilor Legii nr. 231/2006 privind identificarea și înregistrarea animalelor”.
	Se acceptă, totodată a fost introdusă referirea și la art.113 din Legea nr.196/2024, care stabilește norme de identificarea ovinelor și caprinelor, deoarece, Legea nr.231/2006 privind înregistrarea și identificarea animalelor, urmează să fie abrogată odată cu intrarea în vigoare Legii  nr. nr.196/2024 ( modificări introduse prin proiectul de lege pentru modificarea unor acte normative (ce vizează identificarea animalelor) (număr unic 893/MAIA/2025). 

	
	
	1.Cu referire la același punct, se va revedea termenul „decizia pozitivă” prin prisma competențelor Agenției Naționale pentru Siguranța Alimentelor, stabilite conform legislației relevante. 






2.Totodată, se va revizui referința normativă la Legea zootehniei nr. 213/2022, având în vedere că potrivit uzanțelor normative trimiterile la prevederile normative se indică în ordine descrescătoare: articol, alineat, literă (respectiv punct, subpunct etc., pentru alte acte normative), tipul actului (lege, hotărâre, ordin etc.), numărul, ca element de identificare, anul în care a fost adoptat, aprobat sau emis și denumirea actului normativ.
	Se acceptă
1. Privind obiecția la termenul „decizie pozitivă„
În urma definitivării Proiectului în text au prevăzute trimitere la prevederile pct.6 din Regulamentul privind modul de trecere a frontierei de stat a mărfurilor supuse controlului de către Agenția Națională pentru Siguranța 
Alimentelor, aprobat prin Hotărârea Guvernului nr.938/2018.
2 - Se acceptă

	
	
	La sbp. 6.2, pentru spor de precizie, se va indica concret termenul stabilit, prin completarea după cuvântul „termenului” cu textul „prevăzut la pct. 5”. În același scop, la pct. 7 după cuvintele „douăsprezece luni” se va completa cu textul „prevăzută la pct. 5”.
	Se acceptă

	
	
	Cu referire la proiectul anexei nr. 1 la Regulament: După cuvântul „Sediul” cuvântul „social” se va exclude ca fiind excedent (valabil și pentru anexa nr. 2 la Regulament).
	Se acceptă

	
	
	La pct. 1, a se revedea și reformula conținutul propus, având în vedere că lipsește o rubrică cu datele caracteristice ale animalului vizat în declarație. În acest sens se vor exclude cuvintele „identificat mai sus”.
	Se acceptă, în textul Anexelor au fost introduse prevederi privind datele despre animal.

	
	
	Cu referire la proiectul anexei nr. 2 la Regulament: Din textul anexei se vor exclude cuvintele „menționat mai sus”, având în vedere că aceste informații lipsesc.
	Se acceptă parțial, în textul Anexelor au fost introduse prevederi privind datele despre animal.

	
	
	Se va revizui și reformula ultimul enunț, având în vedere formularea defectuoasă a acestuia.
	Se acceptă, textul a fost reformulat „ La prezenta declarație se anexează următorul document:”

